Јаквинта/35
ПОЈАВА VIII
РАТКО, БРАНИСЛАВ, ВУКАН, ВЛАСТА и други главари долазе.

РАТКО:
Краљице, шта је?
(Погледа на мртвог краља.)
О, краљу?
ЈАКВИНТА: 
Помоћ, господо! краљ је издан'о!
БРАНИСЛАВ: 
Издануо?!
ЈАКВИНТА: 
О, добри краљу! (хвата га за руку, кроз плач) 
Зар тако да ти врати Доброслав 
За добра, што си њему чинио?
Клеветом својом тебе наведе.
Да вређаш права часних главара.
А за тим он те у гроб отправи!
О добри краљу, што не прогледаш?
Главара твојих цвет се скупио,
Да твоје мудре очи гледају!
О, добри краљу, проговори нам!
Главари жељно очекују већ:
Устани, краљу! казни убицу!
Гле Доброслава, где из тавнице 
Бозочним смехом све нас исмева!
О, добри краљу! (Плаче.)
БРАНИСЛАВ: 
Како?! Доброслав?!
РАТКО: 
Проклет убијца!
Па свог је краља руку подиг'о:
Смрт Доброславу!
БРАНИСЛАВ: 
Ама како то?
Зар Доброслав није затворен?
РАТКО:
Затворен је, али завера
Са њиме није у затвору том.
БРАНИСЛАВ: 
Изведимо га пред суд главара!
ВУКАН: 
Зар њега пред суд?
ГЛАСОВИ: 
Да се убије!
БРАНИСЛАВ: 
Не тако, господо!
Ко може јамчит, да краљева смрт 
Завере друге није умишљај?
ЈАКВИНТА: 
Завера друге? Чије завере?
БРАНИСЛАВ: 
И твоје можда! Уз краља си ти.
Ја сумњу моју бацам на тебе!
ЈАКВИНТА: 
До тога дакле дође, господо,
Да ме Бранислав један срамоти?
Брнислав: 
Да! ово беше твоја завера:
Ја те оптужујем!
РАТКО: 
Скотино бесна!јошто уједаш? 
Господо, у тамницу с њим!
Са Доброславом је у завери он.
БРАНИСЛАВ (вади мач): 
Протуо... даље
Тамницу за вас ја сам спремио.
Напред, ухватимо је!
(Сви ваае мачеве.)
РАТКО: 
Господо, ко штује краљицу.
Заклонимо је!
(Вукан са једном гомилом склања краљицу.)
БРАНИСЛАВ: 
Издајници!
(Један део вичв; „доле са издајницима! Доле с Јаквинтом!“ а противан: „Доле са Браниславом!“ Боре се. Вика, а у сред те вике чује се с поља трештање труба.)
РАТКО (надвикујући грају):
Живо, јунаци!
Краљевић Ђорђе, с војском, долази!
(Ратко са својом гомилом отискује Бранислава и остале на поље. Оду саа борекн сви борећи се осим Јаквинте.)
ЈАКВИНТА: 
То Ђорђе иде! Трубе његове 
Огласиле су моју победу!

Јаквинта